section_heading: Povijest
paragraph_text: Obitelj vođe Oktobarske revolucije Vladimira Iljiča Lenjina živjela je u Podolsku, on sam imao je komad zemlje i malu kućicu. U njoj je 1900. održao sastanak s ruskim socijal demokratima iz Moskve i ostalih gradova kako bi podržali i pomogli izlaženju novina Iskra, koje je on već pokrenuo. Grad je 1971. za sovjetske vlasti dobio Orden crvene radničke zastave, u to vrijeme bio je industrijski gigant u moskovskoj oblasti, s preko sedamdeset tvornica, u kojima je radila većina stanovnika.